Spotprisene finner du ved å besøke hjemmesiden til Nord Pool. På denne siden velger du Market Data, og deretter Nord Pool Day-Ahead. Her finner du spotpriser for timer, dager, uker, måneder og år. I Norge deles spotprisen inn i 5 geografiske områder: Sørøst-Norge, Sørvest-Norge, Midt-Norge, Nord-Norge og Vest-Norge. Velg NOK som valuta, og del tallene på 10 for å gjøre om fra kr/MWh til øre/kWh. Merk at prisene hos Nord Pool er uten 25 % mva, som gjelder for alle unntatt Nord-Norge.